iktatási szám: 49994 /2023. 4. számú melléklet

**Ajándékozási szerződés**

**Tervezet**

Amely létrejött egyrészről a

**Komáromi József született Komáromi József**

mint **ajándékozó** (továbbiakban: ajándékozó)

másrészről

**Szombathely Megyei Jogú Város Önkormányzata**

székhelye: 9700 Szombathely, Kossuth L. utca 1-3.

statisztikai számjele: 15733658-8411-321-18

adószáma: 15733658-2-18

törzskönyvi azonosító szám: 733656

képviseli: Dr. Nemény András polgármester

mint **megajándékozott** (továbbiakban: megajándékozott) együttesen: Szerződő Felek

között az alulírott napon és helyen az alábbi feltételekkel:

Előzményként szerződő felek egyezően rögzítik, hogy egymással 2023.…..napján víziközmű vagyon átadásáról megállapodást kötöttek, melyben jelen szerződés ajándékozója, mint átadó a Vas Megyei Katasztrófavédelmi Igazgatóság 36800/534-11/2022.számú vízjogi létesítési engedélye alapján kiépített víziközműveket térítésmentesen a víziközmű szolgáltatásról szóló 2011.évi CCIX. törvény 6. § (1) bekezdése alapján az önkormányzat (jelen szerződés megajándékozottja) tulajdonába adta. Felek megegyezése szerint a szennyvízátemelő rendszer üzemelését biztosító ingatlan tulajdonjoga külön szerződésben kerül átadásra az önkormányzat részére, melyre tekintettel felek jelen ajándékozási szerződést kötik.

1. A Szerződő Felek egyezően az alábbiakat rögzítik:
2. Ajándékozó kizárólagos 1/1 tulajdonában áll a Szombathely belterület **11784/71 hrsz-ú**, 21 m2 területű „kivett beépítetlen terület” megnevezésű,” ingatlan. Ajándékozó kijelenti és szavatolja, hogy az ingatlan per-, igény- és tehermentes. Ajándékozó tulajdonjogát a 30005/65408/2023 megrendelésszámon kiállított szemle másolattal igazolta.
3. Ajándékozó kijelenti, hogy nincs tudomása sem jogszabály, sem szerződés alapján elővásárlási jogra jogosultakról, illetve olyan természetes vagy jogi személyről, akinek nyilatkozatától függ jelen szerződés hatályossága vagy érvényessége.
4. Szerződő Felek megállapodnak abban, hogy ajándékozó ajándékba adja az 1.pontban megjelölt ingatlant megajándékozott részére, aki az ingatlant ajándékként elfogadja.
5. Szerződő Felek az ingatlan szerződéskötés kori forgalmi értékének elfogadják a Heckenast Ingatlanközvetítő és Forgalmazó KFT. által készített ingatlanforgalmi szakértői véleményben rögzített 57.000,- Ft azaz ötvenhétezer forgalmi értéket.

Az ajándékozó az általános forgalmi adóról szóló 2007.évi CXXVII. törvény 14. §-ban foglaltakra tekintettel kijelenti, hogy az ingatlant nem érinti ÁFA levonás, így jelen jogügylettel kapcsolatban nem áll fenn Áfa-fizetési kötelezettség.

**4**.) Az ajándékozó jelen szerződés aláírásával feltétlen és visszavonhatatlan hozzájárulását adja ahhoz, hogy az 1. pontban megjelölt ingatlanra megajándékozott tulajdonjoga 1/1 tulajdoni arányban – „ajándékozás” jogcímén – az ingatlan-nyilvántartásba bejegyzésre kerüljön az ajándékozó tulajdonjogának egyidejű törlése mellett. A jelen szerződésnek az illetékes kormányhivatal földhivatali osztályához való benyújtását a megajándékozott vállalja azzal, hogy a bejegyzéssel felmerülő összes költség (pl. földhivatali igazgatási szolgáltatási díj) az ajándékozót terheli.

**5.**) Szerződő Felek megállapodnak abban, hogy megajándékozott a tulajdonjogának ingatlannyilvántartásba történő bejegyzésével egyidejűleg kerül az ingatlan birtokába és kapja meg a birtokjogot. A birtokbaadás napjáig az ajándékozó, azt követően megajándékozott húzza az ingatlan hasznait és viseli a terheket a kárveszéllyel együtt.

Az ajándékozó akként nyilatkozik, hogy az ingatlannal kapcsolatban nincsenek közüzemi fogyasztói szerződések, melyek átírásáról gondoskodni kellene, így a felek külön e körben birtokbaadási eljárást nem folytatnak le.

**6.**) Az ajándékozó kijelenti, hogy Magyarországon lakóhellyel rendelkező magyar állampolgár, cselekvőképessége kizárva vagy korlátozva nincs, míg a megajándékozott kijelenti, hogy a Magyar Államkincstárnál nyilvántartott költségvetési szerv, a Magyarország helyi önkormányzatairól szóló 2011. évi CLXXXIX. törvény (Mötv.) alapján működő önkormányzat. A felek akként nyilatkoznak, hogy jogképességükben, szerződéskötési képességükben akadályozva nincsenek, azt sem jogszabály, sem hatósági határozat nem zárja ki, illetve nem korlátozza.

**7**.) A Szerződő Felek rögzítik, hogy az illetékekről szóló 1990. évi XCIII. törvény 5. § (1) bekezdés b) pontja alapján a helyi önkormányzat teljes személyes illetékmentességgel rendelkezik, a jelen jogügylettel kapcsolatban illetékfizetési kötelezettsége nem áll fenn.

**8.**) Ajándékozó szerződő fél kifejezetten hozzájárul ahhoz, hogy az okiratszerkesztéshez szükséges ügyfél-azonosítás érdekében az okiratszerkesztő kamarai jogtanácsos a szükséges okmányokról fénymásolatot készítsen és adatait a jelen szerződés keretében kezelje. Szerződő Felek kijelentik, hogy az okiratszerkesztő kamarai jogtanácsos előzetesen tájékoztatta a szerződő feleket arról, hogy a jogügyletek biztonságának erősítése érdekében a 2017. évi LIII. törvény 7. § (8) bekezdése, valamint az ügyvédi tevékenységről szóló 2017. évi LXXVIII. törvény 32. §-a szerinti személyazonosság-ellenőrzés céljáról, módjáról és tartalmáról, a közreműködés megtagadásának kötelezettségéről, a bejelentési kötelezettségéről és az ellenőrzés során megismert adatok kezeléséről.

**9**.) A Szerződő Felek a jelen ajándékozási szerződés szerkesztésével és ellenjegyzésével meghatalmazzák dr. Bozzay Gabriella 9700 Szombathely, Kossuth L.u.1-3.szám, KASZ azonosító 36058032 kamarai jogtanácsost, meghatalmazzák továbbá, hogy a tulajdonjog ingatlan-nyilvántartásba történő bejegyzése iránti eljárásban az illetékes Földhivatal előtt eljárjon, a földhivatali eljárásban feleket akár együttesen, akár külön-külön is képviselje. Szerződő felek meghatalmazzák Dr. Bozzay Gabriella kamarai jogtanácsost, hogy az ügyvédi tevékenységről szóló 2017.évi LXXVIII. törvény 43.§ (2) bekezdés b.) pontja alapján jelen egybefűzött okirat -névaláírásának kivételével – minden oldalát helyettük és nevükben aláírja. Dr. Bozzay Gabriella kamarai jogtanácsos kijelenti, hogy a meghatalmazást elfogadja.

**10**.) A Szerződő Felek kijelentik, hogy a közöttük esetlegesen felmerült vitás kérdéseket békés úton próbálják megoldani. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, Magyarország helyi önkormányzatairól szóló 2011. évi CLXXXIX törvény és egyéb vonatkozó jogszabályok rendelkezései az irányadók.

**11**.) A Szerződő Felek jelen ajándékozási szerződést elolvasás és értelmezés után, mint akaratukkal mindenben megegyezőt 6 példányban az alul írt napon és helyen jóváhagyólag aláírták.

**Felek aláírása, ellenjegyzés aláírása a túloldalon**.

Szombathely, 2023.

|  |  |
| --- | --- |
|  |  |

|  |  |
| --- | --- |
| ……………………………………………… | ………………………………. |
| **Szombathely Megyei Jogú Város**  **Önkormányzata**  **megajándékozott**  **képviseletében eljár:**  **dr. Nemény András**  **polgármester** | **Komáromi József**  **ajándékozó** |
|  |  |
|  |  |

Alulírott kamarai jogtanácsos az ügyvédi tevékenységről szóló 2017. évi LXXVIII. törvény 43. § (1) bekezdése alapján bizonyítom, hogy ezen okirat a felek kinyilvánított akaratának és a jogszabályoknak megfelel, és az okiratban megjelölt felek az okiratot előttem írták alá.

Ellenjegyzés aláírása a túloldalon.

**Ellenjegyzem:**

Szombathelyen 2023. ……………

Dr. Bozzay Gabriella kamarai jogtanácsos

kamarai jogtanácsosi szám:36058032